สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 28 กรกฎาคม พ.ศ. 2558 ดัชนีหุ้นไทยปิดตลาด 1,412.55 จุด ลดลง 25.53 จุด ด้วยมูลค่าการซื้อขาย 40,259 ล้านบาท ต่างชาติขายสุทธิ 1,504 ล้านบาท เช่นเดียวกับสถาบันในประเทศขายสุทธิ 917 ล้านบาท ต่างจากลมปากผู้จัดการกองทุนต่างๆ ออกมาระบุว่า “หุ้นถูกซื้อได้แล้ว” แต่กลายเป็นว่า “กองทุนขายไม่หยุด” แบบนี้จะเรียกว่า “หลอกขาย” อย่างชัดเจน
28 ก.ค. 2558

หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 28 กรกฎาคม พ.ศ. 2558 ดัชนีหุ้นไทยปิดตลาด 1,412.55 จุด ลดลง 25.53 จุด ด้วยมูลค่าการซื้อขาย 40,259 ล้านบาท ต่างชาติขายสุทธิ 1,504 ล้านบาท เช่นเดียวกับสถาบันในประเทศขายสุทธิ 917 ล้านบาท ต่างจากลมปากผู้จัดการกองทุนต่างๆ ออกมาระบุว่า “หุ้นถูกซื้อได้แล้ว” แต่กลายเป็นว่า “กองทุนขายไม่หยุด” แบบนี้จะเรียกว่า “หลอกขาย” อย่างชัดเจน
****หุ้นCHO ขานรับข่าวดีบอร์ดขสมก.มีมติอนุมัติผลประมูลรถเมล์ NGV เรียบร้อยแล้ว และระบุชัดว่าภายใน 3 วัน หากไม่มีใครคัดค้าน พร้อมเซ็นสัญญาภายในเดือนส.ค.นี้…ปัญหามันอยู่ว่ากรณี “เบสท์ริน กรุ๊ป” (ผู้แพ้ประมูล) ยื่นร้องศาลปกครอง ให้ไต่สวนฉุกเฉินสรุปอย่างกันแน่…เพราะแม้ขสมก.ไม่มีปัญหาอะไร แต่หากศาลสั่งคุ้มครองชั่วคราว…งานนี้รอกันไปเถอะยาวแน่
****หุ้นKASET ร้อนแรงแบบผิดสังเกต…ดูจากพื้นฐานไม่มีอะไรน่าอภิรมย์ P/E ก็ไม่มี..ผลตอบแทนจากเงินปันผลก็ไม่มี..จึงไม่มีอะไรที่จะเกิดปาฏิหาริย์ให้ราคาวิ่งแบบร้อนแรง…นอกเหนือไปจากเก็งกำไรช่วงตลาดหุ้นโดยรวมขาลงเท่านั้นเอง
****หุ้นGENCO ช่วงต้นเดือนเก็งกำไรกันสะบัดช่อ..แต่ตอนนี้ไหลรูดลงมาอย่างต่อเนื่อง…เรียกว่า “จ้าวออกของ” กันหมดแล้วและขึ้นอยู่กับว่า “จ้าวใหม่” จะเข้ามาปลุกปั่นด้วยสตอรี่อะไรกันอีกนอกเหนือจากสตอรี่ “โรงไฟฟ้าขยะ” ที่กำลังหมดสภาพไปแล้ว
***หุ้น JAS ไม่รู้เกิดอะไรขึ้นราคาลงมาเยอะจนน่าสนใจ เพราะเมื่อดูจากพื้นฐานดีทุกอย่าง ยกเว้นราคาหุ้นไม่ไปไหนซะที P/E แค่ 2.33 เท่า ถือว่าต่ำสุดในกลุ่มสื่อสาร…ล่าสุดงบไตรมาส 2/58 ออกมากำไรดี๊ดีกว่า 1,000 ล้านบาท แต่หุ้นกลับปรับตัวลงซะงั้น..เฮ้อไม่รู้ไปโดนของอะไรมาเนี่ย..!?
****หลังจาก IFEC-W2 ราคาร้อนระอุมาหลายวัน จึงถูกสั่ง Cash Balance ตั้งแต่ 28 ก.ค.-14 ส.ค. 58 ต้องดูว่าจะดับความร้อนแรงได้สักกี่มากน้อย****หุ้น WICE น้องใหม่ป้ายแดง เข้าเทรดวันนี้ (28 ก.ค.) จากราคาจอง 2.10 บาท และเมื่อเทียบมาตรฐานหุ้นHPT วันนี้มีโอกาสเห็น 4 บาทได้เช่นกัน เพราะราคาไอพีโอมีส่วนลดกว่า 40% เลยทีเดียว แถมชื่อชั้น “วิชา โตมานะ” จากบล.ฟิลิป (ประเทศไทย) ไม่น่าทำให้นักลงทุนผิดหวังแน่
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลก เพื่อมองแนวโน้มตลาดหุ้นไทย โดยวิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น. พบกับ “Business Insight”โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!!